alexandrainst/scandi-wiki huggingface dataset:
Tobias Fladeby

Stig-Tobias Ralph Dietrich Fladeby Jr. (født 20. mai 1996) er en norsk fitnessutøver og ishockeyspiller som sesongen 2021-22 spilte for Tingsryds AIF i HockeyAllsvenskan, samt Norges Ishockeylandslag. Han har tidligere spilt for Bismarck Bobcats i NAHL, American International College i NCAA og gått gradene i junioravdelingene til Frisk Asker og Holmen. Han har også spilt på aldersbestemte landslag for Norge.

Fladeby ble i 2021 uteksaminert ved American International College i Springfield, Massachusetts, der han studerte til en major i business og finans. Etter sitt andre skoleår ble han utnevnt til AHC All-Academic Team, en utnevnelse som går til den beste studenten ved nevnte college. Han ble i 2019 listet opp av ESPN som sin skoles beste NHL-prospekt.

Karriere 
Fladeby vokste opp på Nesøya i Asker, der han tidlig startet å spille ishockey for Holmen. Før sesongen 2008-09 meldte han overgang til Frisk Asker Team 96, der han spilte frem til 2015. I løpet av denne perioden jobbet han på McDonalds, og fikk kallenavnet Frityrkoker'n grunnet sin kyndige håndtering av pommes frites. Høsten 2012 ble han tatt opp ved NTG Bærums ishockeylinje under ledelse av Robert Jonsson og gikk dermed i Mats Zuccarellos fotspor. Han debuterte I GET-ligaen for Frisk Asker med en kamp mot Storhamar. Sesongen 2015-16 forlot han Norge til fordel for Bismarck Bobcats der lagets hans vant NAHL Central Division to år på rad. Sommeren 2018 konkurrerte Fladeby for første gang i fitness, der han kom på 14. plass i Akershus' kretsturnering. Siden har han ikke deltatt. Han har senere utført ulike modelloppdrag. Han er også en ivrig golfer med 44 i handicap, men har tidligere uttalt sitt noe hårete mål om å komme under 20.

Hans landslagsdebut kom den 13.04.2021 under Renault Nordic Challenge mot Sverige. Fladeby noterte seg for 6 skudd. Ingen av dem gikk i mål. Han er likevel mest kjent for en avgjørende, grov tabbe under Norges VM-åpning 2022 mot Finland, der han mistet pucken på offensiv blålinje og dermed ga finnene sitt tredje mål for kvelden.

Statistikk

Referanser

Eksterne lenker 
 

Norske ishockeyspillere
Personer fra Asker kommune
International Institute for Strategic Studies

International Institute for Strategic Studies (IISS) er et britisk forskningsinstitutt og tankesmie i området internasjonale relasjoner og lignende saker. Hovedkvarteret har siden 1997 vært i Arundel House i London. I 2016 ble IISS rangert som den trettende beste tankesmie i verdenen.

Opprettelse 
IISS ble opprettet i 1958 med fokus på rustingskontroll og kjernefysisk nedrusting. Instituttet har gode forbindelser med etablerte politikere, særlig i USA og Storbritannia, og hadde stor innvirkning på den intellektuelle strukturen under Den kalde krigen.

Publikasjoner
IISS publiserer The Military Balance, en årlig vurdering av forskjellige nasjoners militære kapabiliteter. Siden 1917 er det også publisert Military Balance+, - en online database med samme innhold.

Referanser 

Tankesmier
Konradsen (band)

Konradsen er en norsk popduo bestående av  og . De ga ut debutalbumet Saints and Sebastian Stories i 2019 og fikk for det Spellemannprisen 2019 i klassen indie/alternativ.

Diskografi 
 Saints and Sebastian Stories (2019)
 Rodeo No. 5 (2020)
You can be loved (2021)

Referanser

Eksterne lenker 
 
Konradsen på Spotify
Konradsen på Songkick
Konradsen på Genius – sangtekster

Anmeldelser 
 Dagsavisen
 Subjekt
 Line of Best Fit
 Clash
 Pitchfork
 When the Horn Blows

Norske popgrupper
Vinnere av Spellemannprisen
Torre dei Conti

Torre dei Conti, eller Tor de’Conti, er restene av et middelandersk tårn i Roma, i nærheten av Colosseum. Det ble bygd i 1203 under pave Innocens III' pontifikat av Riccardo di Segni for familien Conti, grevene av Segni.

Tårnet er et av de mest imponerende slektstårnene, som, likesom i andre italienske middelalderbyer, preget Roma i denne tidsepoken. Det var et mektig forsvarstårn som var oppreist rett inn til grensen til eiendommen til den konnkurrerende adelsdamilien Frangipani.

Tidligere gikk det også under navnet Torre Maggiore på grunn av sin størrelse. Petrarca priste det som enestående i Roma og i hele verden. Opprinnelig har det ha vært 50 til 60 meter høyt, mens restene som nå rager der er 29 meter høyt. Det befinner seg ved Largo Corrado Ricci i de romerske keiserforas område. 

Tårnet ble bygd over en av exedrene til porticoen til Templum Pacis. Det ble kledt med travertin som man helt enkelt tok fra keiserforaene. Denne kledningen ble fjernet på 1600-tallet for så å bli benyttet ved byggingen av Porta Pia ved Via Nomentana, som pave Pius IV lot bygge etter Michelangelos anvisninger.

Bygningen ble skadet under flere jordskjelv. Særlig jordskjelvet i 1348 gjorde tårnet ubeboelig, og derfor ikke lenger brukt. På 1500-tallet styrtet det delvis sammen flere ganger. Først i 1620 ble det restaurert, men så ble det skadet igjen i jordskjelv i 1630 og 1644. Pavene Urban VIII og Alexander VIII lot det gjenoppbygge mot slutten av 1600-tallet og forsterket det med strebebuer.

Med anleggelsen av Via Cavour på slutten av 1800-tallet, og av Via dei Fori Imperiali under Benito Mussolini, ble tårnet stående tilbake som isolert byggverk i randen av utgravningsområdet for keiserforaene.

Litteratur 
 Anton Henze u. a.: Kunstführer Rom. 5., neu bearb. Auflage. Reclam, Stuttgart 1994, ISBN 3-15-010402-5, S. 306.
 Theodor Gsell-Fels: Rom und die Campagna. 7. Auflage. Bibliogr. Institut, Leipzig 1912, S. CCX und DCCXIX.
 Christopher Hibbert: Rom – Biographie einer Stadt. München 1987, ISBN 3-40631881-9.
 Mauro Quercoli: Le Torri di Roma. Newton Compton Editori, Rom 2006, ISBN 88-541-0599-6.

Eksterne lenker 
Angela Groppi: Tor de' Conti passto costellato crolli in: Corriere della sera. Mai 2004.

Tårn i Roma
Rione Monti
Bettina Roll

Bettina Roll (født 1. april 2002) er en norsk snøbrettkjører, som representerer Geilo IL og NTG Geilo.

Idrettskarriere 
Under NM i snøbrett 2018 fikk Roll bronse i slopestyle i juniorklassen. Hun fikk bronse i big air i juniorklassen under NM i snøbrett 2019.

Roll deltok i Vinter-EYOF 2019, der hun kom på 22.-plass i Big Air og 13.-plass i slopestyle. Under Junior-VM i snøbrett 2019 kom hun på 20.-plass i slopestyle og 16.-plass i big air. 

Hun representerte Norge under Vinter-OL for ungdom 2020, og kom der på 11.-plass i big air og 20.-plass i slopestyle.

Referanser

Eksterne lenker 
 
  Profil hos Vinter-OL for ungdom 2020

Norske snøbrettkjørere
Deltakere under Vinter-OL for ungdom 2020
Izabela Marcisz

Izabela Marcisz (født 18. mai 2000) er en polsk langrennsløper, som deltok for Polen under Ski-VM 2019 i Seefeld.

Under Junior-VM på ski 2020 i Oberwiesenthal tok hun medalje i samtlige av de individuelle konkurransene; først sølvmedalje på spinten, deretter bronse på 5 km klassisk og til slutt ett nytt sølv på 15 km skiatlon.

Under Vinter-OL 2022 i Beijing, ble hun nummer 39 på sprinten.

Referanser

Eksterne lenker 
 

Polske langrennsløpere
Deltakere under Ski-VM 2019
Deltakere under Ski-VM 2021
Deltakere for Polen under Vinter-OL 2022
Langrennsløpere under Vinter-OL 2022
Øyvind Kirkhus

Øyvind Kirkhus (født 14. mai 2002) er en norsk snøbrettkjører, som representerer Heming IL og NTG Geilo.

Idrettskarriere 
Under NM i snøbrett 2018 vant Kirkhus halfpipe i juniorklassen. Han deltok i Vinter-EYOF 2019, der han kom på femteplass i Big Air og 29.-plass i slopestyle. Under Junior-VM i snøbrett 2019 kom han på 16.-plass i big air og 68.-plass i slopestyle. 

Han skulle representere Norge under Vinter-OL for ungdom 2020, men stilte ikke til start i slopestyle.

Referanser

Eksterne lenker 
 
  Profil hos Vinter-OL for ungdom 2020

Norske snøbrettkjørere
Deltakere under Vinter-OL for ungdom 2020
Jordal Amfi (2020)

Jordal Amfi er en ishall i Oslo som åpnet høsten 2020. Den erstatter en tidligere ishall på stedet, som også het  Jordal Amfi.

Hallen har 5 300 sitteplasser, delvis over to plan. Arenaen er energiøkonomisk, med et planlagt energiforbruk på én million kilowattimer i året, dersom det blir solceller på taket, mens den gamle hallen hadde et forbruk på 4,5 millioner kilowattimer.

Flere av de arkitektoniske grepene som bidro til å gjøre det gamle amfiet unikt, er videreført i den nye arenaen. Ishallen er tegnet av Hille Melbye Arkitekter. Arenaen ble bygget av entreprenørselskapet NCC med Oslo kommune som byggherre.

Vålerenga Ishockey spiller sine hjemmekamper på nye Jordal Amfi.

Historie 
Før sommeren 2015 ble det vedtatt å rive det gamle anlegget, ettersom den gamle ishallen var ansett som utdatert og kondemnabel. Rivingen begynte 26. januar 2017, og etter de opprinnelige planene skulle det nye anlegget stå ferdig i september 2018. Den nye hallen vil få 5 500 sitteplasser, delvis over to plan. Hallen vil bli energiøkonomisk, med et energiforbruk på én million kilowattimer i året, dersom det blir solceller på taket, mens dagens hall har et forbruk på 4,5 millioner kilowattimer. Det nye prosjektets endelige budsjett skulle per 2015 foreligge i mars 2016, og det var da forventet at den totale kostnaden vil bli på over 200 millioner kroner.

10. oktober 2020 etter nesten fire års ventetid, kunne daværende Kultur- og likestillingsminister Abid Raja, ishockeypresident Tage Pettersen og daværende sportsjef i Vålerenga Hockey, Espen «Shampo» Knutsen innvie Nye Jordal Amfi Oslos nye storstue. Med koronasituasjonen som preget Norge var det kun tillatt med 200 tilskuere på åpningskampen.  Det ble en festaften for de over 200 som fikk se hjemmelaget slå Grüner 4-1. Bortelagets Carl Wassenius scoret det første offisielle målet mens Jonas Oppøyen scoret Vålerengas to første mål.

Bildegalleri

Referanser 

Ishaller i Norge
Ishaller i Oslo
Idrettsanlegg i Oslo
Byggverk i Oslo
2020 i Norge
X Games Norway 2020

X Games Norway 2020 ble arrangert fra 7. til 8. mars 2020 i Hafjell Alpinsenter. Dette var femte gang X Games ble arrangert i Norge, og andre gang i Hafjell etter X Games Norway 2017.

Program

Resultater

Ski

Menn

Kvinner

Snøbrett

Menn

Kvinner

Medaljeoversikt

Se også 
Vinter-X Games Aspen 2020

Eksterne lenker 
 
 Program hos XGames.com
 Resultater hos XGames.com

X Games Norway 2020
Hr. Arnes Penger

Hr. Arnes Penger er en svensk film fra 1919 med regi av Mauritz Stiller. Manuskriptet var skrevet av Stiller og Gustaf Molander. Som litterært forelegg hadde de Selma Lagerlöfs roman Herr Arnes penningar, som ble utgitt i 1904.

Rolleliste
Richard Lund – Sir Archie
Hjalmar Selander – hr. Arne
Concordia Selander – hr. Arnes kone
Mary Johnson – Elsalill
Wanda Rothgardt – Berghild
Axel Nilsson – Torarin
Jenny Öhrström-Ebbesen – mor Katri
Erik Stocklassa – Sir Filip
Bror Berger – Sir Donald

Referanser

Eksterne lenker 

Svenske dramafilmer
Svenske stumfilmer
Sort-hvitt-filmer
Filmer fra 1919
Filmer regissert av Mauritz Stiller
Leangen Ishockeyklubb

Leangen Ishockeyklubb (stiftet i 2007) er en ishockeyklubb fra Trondheim. Hjemmebane er Leangen Ishall. Ishockeyklubben hadde cirka 230 medlemmer per 2015.

Leangen Ishockeyklubb ble stiftet av tidligere medlemmer fra Trondheim Ishockeyklubb (TIK) som ble avviklet tidligere samme år.

Referanser

Eksterne lenker
 

Ishockeyklubber i Norge
Idrettslag i Trondheim
Idrettslag etablert i 2007
2007 i Norge
Leangen
Sturla Holm Lægreid

Sturla Holm Lægreid (født 20. februar 1997) er en norsk skiskytter som representerer Bærums Skiklub. Han tok fire gull, derav to individuelle, i VM i skiskyting 2021. Han ble olympisk mester på stafett i 2022 i Beijing.

Karriere 
I EM i skiskyting 2020 i Minsk tok Lægreid sølvmedalje på jaktstarten, mellom hviterusseren Sergej Botsjarnikov og landsmannen Sivert Guttorm Bakken.

Lægreid debuterte i verdenscupen i skiskyting 6. mars 2020, og endte på 13.-plass i rennet som var 10 km sprint i tsjekkiske Nové Město. Han fulgte opp med flere gode resultater, og i jaktstarten i Kontiolax som avsluttet sesongen 2019/20 skjøt han 20 treff og endte på 11.-plass. 28. november 2020 tok han sin første seier i et verdenscuprenn, da han vant 20-kilometeren i Kontiolax.

I VM i skiskyting 2021 i Pokljuka gikk han første etappe på det norske laget som tok gull på blandet stafett. Johannes Thingnes Bø, Tiril Eckhoff og Marte Olsbu Røiseland gikk de øvrige etappene. På normaldistansen gikk han inn til gull med fire fulle hus, det første norske VM-gullet på denne distansen på ti år. Han gikk også første etappe på 4 x 7,5 km stafett der Norge også tok gull. Tarjei Bø, Johannes Thingnes Bø og Vetle Sjåstad Christiansen gikk de tre siste etappene. På VMs avslutningsdistanse, 15 km fellesstart, gikk Lægreid også inn til gull. Lægreid vant sju verdenscuprenn sesongen 2020/21 og kom på andreplass sammenlagt etter hard kniving med Johannes Thingnes Bø som ikke ble avgjort før på siste skyting på den avsluttende fellesstarten i Östersund.

I OL 2022 i Beijing gikk Lægreid første etappe på Norges lag som tok gull på stafetten. Tarjei Bø, Johannes Thingnes Bø og Vetle Sjåstad Christiansen gikk de tre siste etappene.

Privatliv 
Lægreid er nevø av fotballspilleren Frode Kippe og regissøren Aslaug Holm.

Mesterskap

Olympiske leker

Verdensmesterskap 

Tallet på stafettene markerer hvilken etappe Lægreid gikk.

Verdenscupen

Enkeltseire

Referanser

Eksterne lenker 
 
 

Norske skiskyttere
Olympiske mestere for Norge
Olympiske mestere i skiskyting
Verdensmestere i skiskyting
Personer fra Bærum kommune
Medaljevinnere under Vinter-OL 2022
Deltakere for Norge under Vinter-OL 2022
Skiskyttere under Vinter-OL 2022
Deltakere under VM i skiskyting 2021
Senhit

Senhit Zadik Zadik (født 1. oktober 1979 i Bologna i Italia) er en italiensk sanger. Hun representerte San Marino i Eurovision Song Contest 2011 i Düsseldorf i Tyskland. Hun fikk plasseringen 16 av 19 i den første semifinalen og kvalifiserte seg ikke til finalen. Zadik skulle ha representert landet på nytt i 2020 i Rotterdam i Nederland med sangen «Freaky!». 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Hun representerte i stedet San Marino i Eurovision Song Contest 2021 med låten «Adrenalina».

Bakgrunn 
Senhit er født og oppvokst i Bologna av eritreiske foreldre. I slutten av tenårene dro hun utenlands til Sveits og Tyskland og spilte i musikaler som Fame, Løvenes konge og Hair.

I 2002 dro hun tilbake til Italia for å lansere en artistkarriere. Hun slapp debutalbumet sitt, , i 2006 og fulgte opp med et nytt album, Un tesoro é necessariamente nascosto, året etter. Blant singlene på albumet var «La mia cittá é cambiata», «La cosa giusta», «La faccia che ho». I 2009 slapp Senhit sitt tredje album, det engelskspråklige albumet So High. Samme år debuterte hun som tv-programleder for Urban Charts på HIPHOPTV.

Hun representerte San Marino i Eurovision Song Contest 2011, som ble arrangert i Düsseldorf. Hun deltok i semifinale 1 tirsdag 10. mai sangen «Stand By». Den endte til slutt på 16. plass og kvalifiserte seg dermed ikke til finalen.

Samme år slapp hun en ny singel, «Through the Rain», og i april 2012 fulgte hun opp med singelen «AOK». I 2014 var hun fast gjest i søndagsprogrammet Domenica Live på den italienske tv-kanalen Canale 5. Hun har også opptrådt på klubber og småscener rundt i Europa og USA.

I mars 2020 offentliggjorde den sanmarinske kringkasteren San Marino RTV at Senhit skulle representere landet på nytt i Eurovision Song Contest 2020 i Rotterdam i Nederland. Hun skulle ha deltatt med låten «Freaky!». På grunn av koronavirusutbruddet i Europa vinteren 2020 besluttet EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Hun deltok i stedet for San Marino i Eurovision Song Contest 2021 og endte på 22. plass med låten «Adrenalina».

Referanser

Eksterne lenker 
 
 
 

 

 

Italienske sangere
Låtskrivere
Personer fra Bologna
Deltakere i Eurovision Song Contest 2020
Deltakere i Eurovision Song Contest 2021
Hadi Khosroshahi

Hadi Khosroshahi (; født i 1939, død 27. februar 2020 i Teheran i Iran) var en iransk sjiamuslimsk prest og diplomat som var den første ambassadør for Den iranske republikk til Vatikanet. Han døde i Covid-19-epidemien som fra januar/februar gjorde seg gjeldende i Iran.

Vestlige etterretningsorganisasjoner mistenkte ham for å ha etablert et hemmelig nettverk av muslimske ekstremister med base i Roma.

Liv og virke

Tidlig virke
Som 15-åring sluttet Khosroshahi seg til lederen av den militante organisasjonen Fada'iyan-e Islam, Sayyid Mojtaba Mir-Lohi, med tilnavnet Navvab Safavi. Fada'iyan-e Islam var en radikal-islamsk organisasjon som blant sine målsetninger var å rense islam for «korrupte individer» blant annet med bruk av målrettede mordanslag.

Han stod nær Det muslimske brorskap i Egypt.

Militant, politisk og teologisk virke
På grunnlag av to intervjuer med ham, søkte han ved to anledninger å få ayatollah Khomeinis tillatelse til å ta livet av den islamske republikks første president, Abolhassan Bani Sadr, og Irans siste dronning, Farah Pahlavi, som da begge bodde i landflyktighet i Paris. Khomeini avviste prosjektet, ifølge Khosroshahi. Hva grunnen kan ha vært til dette, er bare spekulasjon. Men Khomeini var fra gammelt av venn av Bani-Sadrs far. Han kom ofte om somrene til Hamadan der Bani-Sadr-familien bodde, og slik ble Abolhassan kjent med ham allerede i sin barndom. Abolhassan og Khomeinis sønner, Ahmad og Mostafa, ble lekekamerater.

Khosroshahi var en ledende skikkelse i Qom-seminaret. Han var en av ayatollah Khomeinis representanter i Ministeriet for kultur og islamsk rettledning etter den iranske revolusjonens seier i 1979. Som teolog forfattet han mange islamske verk, som også ble oversatt til arabisk.

Ambassadør
Etter to år ble han i 1981 Den iranske republikks ambassadør til Pavestolen (Vatikanet). Mens han hadde dette diplomatiske oppdraget grunnla han Europe Islamic Culture Center, som en base for utbredelse av sjiaislam i Vesten. Vestlig etterretning mistenkte ham dessuten for å ha etablert et hemmelig nettverk av muslimske ekstremister med base i Roma.

Død i koronavirusepidemien
Khosroshahi døde av lungesykdommen COVID-19 den 27. februar 2020, i en alder av 81 år. Han var blitt innlagt på sykehus i Teheran dagen før.

Referanser

Geistlige personer
Teologer
Iranske ambassadører
Ambassadører til Den hellige stol
Iranske diplomater
Iranske politikere
Dødsfall relatert til covid-19 i Iran
Politikere ofre for covidpandemien
Muslimske religiøse ledere ofre for covidpandemien
Jaakko Tapanainen

Jaakko Tapanainen (født 19. januar 2002) er en finsk alpinist, som representerer klubben Grankulla IFK. Han trenes av Eemeli Pirinen.

Idrettskarriere

Sesongen 2018/19 
Tapanainen fikk sin første pallplass i et FIS-renn i desember 2018, da han kom på tredjeplass i slalåm i Tahko i Finland. Han kom på 23.-plass i storslalåm i det finske juniormesterskapet i alpint 2019. I februar deltok han i Vinter-EYOF 2019, og kom der på åttendeplass i slalåm og 25.-plass i storslalåm. Han deltok i storslalåm under Junior-VM i alpint 2019, men kjørte ut.

I det finske juniormesterskapet i Ruka kom han på femteplass i slalåm, og i det finske mesterskapet i alpint i mars kom han på niendeplass i slalåm og 25.-plass i storslalåm. I det finske mesterskapet i alpint i april kom han på sjetteplass i slalåm, og han fikk bronse i kombinasjonen.

Sesongen 2019/20 
Han representerte Finland under Vinter-OL for ungdom 2020. Der vant han parallellslalåm mikslag, der han kjørte sammen med Rosa Pohjolainen. De slo Tyskland 4-0 i finalen. I storslalåm kom han på tiendeplass, og han kom på 22.-plass i super-G og i kombinasjonen. Han kjørte ut i slalåmrennet.

Den 1. februar 2020 fikk han bronse i slalåm under det finske juniormesterskapet i alpint.

Referanser

Eksterne lenker 
 
 Profil hos Vinter-OL for ungdom 2020 

Finske alpinister
Deltakere under Vinter-OL for ungdom 2020
Baby Johannessen

Baby Andrea Johannessen (født 23. februar 1926 i Bergen, død 5. november 2016) var en norsk høyrepolitiker, organisasjonskvinne, kvinnesaksforkjemper og journalist. Hun hadde en lang rekke rekke verv i Høyre, Norsk Kvinnesaksforening, Europabevegelsen, Den katolske kirke i Norge, Norges Kristne Råd, Riksmålsforbundet og flere andre organisasjoner, og var aktiv i den offentlige debatten i Norge gjennom flere tiår. Hun var en av deltagerne i det mye omtalte kvinnekuppet i Asker 1971.

Liv og virke
Etter studier i statsvitenskap arbeidet hun som journalist og redaksjonssekretær i Norsk Ukeblad (1960–61), Illustrert Familieblad (1961–62), Arbeidsgiveren (1964–79) og Skoleforum (fra 1979), og var bidragsyter til tidsskriftet St. Olav. 

Hun hadde en rekke verv i kvinnebevegelsen i 1960- og 1970-årene, bl.a. som landsstyremedlem, sentralstyremedlem og sekretær i Norsk Kvinnesaksforening, og som styremedlem i lokallaget Oslo Kvinnesaksforening. Hun var aktivt engasjert i Høyres kvinnebevegelse, og var bl.a. med i Høyres likestillingsutvalg som avgav innstillingen Likestilling – likeverd – likeansvar. 

Hun var svært aktiv i Europabevegelsen tidlig i 1970-årene, og i forkant av EU-avstemningen i 1994 var hun igjen aktiv i Europabevegelsen, bl.a. som grunnlegger av Europabevegelsen i Asker og Bærum, et av de største lokallagene i organisasjonen. 

Hun konverterte til katolisismen i 1960-årene og var aktiv i Den katolske kirke i Norge, bl.a. som delegat til flere kongresser for katolske legfolk og som representant i Norges Kristne Råd (1991–1999); hun deltok ofte i offentlig debatt om den katolske kirken, med kritiske synspunkter på kirkens kvinnesyn og markerte seg helt fra 1960-årene som tilhenger av modernisering av kirken, og ble beskrevet som «en av de mest frittalende katolikker i Norge»; hun var aktiv i den reformvennlige kirkegruppen Også vi er Kirken og engasjerte seg bl.a. for kvinnelige katolske prester og at prester skulle kunne gifte seg. 

I 1973 trakk hun seg som sekretær og sentralstyremedlem i Norsk Kvinnesaksforening etter uenighet med resten av sentralstyret om abortsaken. Hun var i 1970- og 1980-årene en av Asker Høyres fremste kvinnelige politikere, og ble i 1974 1. nestleder («1. viseformann»); i 1989 meldte hun og to andre kvinner seg ut av Asker Høyre, og begrunnet det med at det var vanskelig for kvinner å nå frem med sitt syn i partiet, og hun ble da beskrevet som en av de mest sentrale kvinnene i Asker Høyre. Hun hadde også styreverv i Asker Riksmålsforening og Asker kunstforening. Johannessen deltok i samfunnsdebatten om et stort antall temaer; Morgenbladet omtalte henne i 1979 som «den alltid årvåkne og tidvis refsende Baby Johannessen».

Referanser

Høyre-politikere i Akershus
Medlemmer av Norsk Kvinnesaksforening
Personer fra Bergen kommune
Julie Øiseth

Julie Wietfeldt Øiseth (født 2. desember 1997 i Fredrikstad) er en norsk ishockeyspiller.. Hun spiller på det Norges kvinnelandslag i ishockey.

Hun spiller i den svenske toppligaen for IF Troja-Ljungby fra 2017 før det HV71. Hun har også spilt for Färjestad BK i Norge for Vålerenga Hockey Stjernen Hockey og Sparta Warriors.

Oiseth er fra Fredrikstad og har Stjernen Hockey som moderklubb. Og har to VM-sølv og ta en VM-bronse med Norges kvinnelandslag i ishockey. Hun bor nå i Huskvarna, Jönköpings län.

Referanser

Eksterne lenker 
 

Norske ishockeyspillere
Ishockeyspillere for Stjernen
Ishockeyspillere for Sparta Sarpsborg
Ishockeyspillere for Vålerenga
Ishockeyspillere for HV71
Ishockeyspillere for Färjestad BK
Personer fra Fredrikstad kommune
Tove Ødeskaug

Liv Tove Ødeskaug (født 17. september 1952) er en norsk senterpartipolitiker som er varaordfører i Holmestrand fra 1. januar 2020. Hun var varaordfører i Sande kommunestyre fra 2015 til kommunesammenslåing med den sørlige nabokommunen Holmestrand 1. januar 2020. Hun ble dermed den siste varaordføreren i Sande kommune og den første varaordfører i den nye Holmestrand kommune, og begge ganger som vara til ordføreren Elin Weggesrud for Arbeiderpartiet.

Ødeskaug er oppvokst på Eidsfoss i daværende Hof kommune, og er bosatt i Sande. Hun giftet seg i 1976 og har 3 barn. I 2015 jobbet hun ved Brandengen skole i Drammen.

Verv 
 Leder av Norges Bygdekvinnelag 2003–2008.

Referanser

Eksterne lenker 
 

Lokalpolitikere i Sande i Vestfold
Lokalpolitikere i Holmestrand
Sp-politikere i Vestfold
Personer fra tidligere Hof kommune‎
Personer fra tidligere Sande kommune i Vestfold